მაიკლ პატრიკ კინგი
მაიკლ პატრიკ კინგი (ინგლ. Michael Patrick King; დ. 14 სექტემბერი, 1954. სკრენტონი, პენსილვანია, აშშ) — ემის ჯილდოს მფლობელი ამერიკელი ტელერეჟისორი, სცენარისტი და პროდიუსერი. დაიბადა სკრენტონში, პენსილვანიის შტატში, კათოლიკურ ოჯახში. მისი ყველაზე ცნობილი ნამუშევარია ტელესერიალი „სექსი დიდ ქალაქში“, სადაც მან ყველა სეზონის ფინალი და მეორე სეზონიდან დაწყებული, ყველა პრემიერა დაწერა. კინგს ასევე ეკუთვნის, სერიალის სრულმეტრაჟიანი ვერსიის სცენარიც. 2010 წელს გადაიღო „სექსი დიდ ქალაქში 2“.